হার্দিকের মতে, পাতিদাররা এবার গুজরাতের শাসনতন্ত্রে পরিবর্তন দেখতে চায়। আর তার জন্যই পাতিদাররা ভোট দিয়েছে। ভোটাধিকার থাকা প্রতিটি পাতিদার যাতে বুথে গিয়ে ভোট দিয়ে আসতে পারে তার জন্য 'পাস' আন্দোলনের সঙ্গে জড়িতরা প্রবলভাবে উদ্যোগী ছিল। হার্দিকের অভিযোগ, পাতিদারদের উপরে যেভাবে গুজরাত সরকার বুলডোজার চালিয়েছে তা বিরুদ্ধে গর্জে ওঠার ভোট এটা। প্যাটেল সম্প্রদায়ের নেতৃত্বে হওয়া পাতিদার আনামাত আন্দোলন সমিতি বা পাস-এর ১৪ জন সদস্য পুলিশি হিংসায় প্রাণ হারিয়েছেন বলেও দাবি করেন হার্দিক। এই ১৪ জনের জীবন কোনওভাবেই পাতিদাররা ব্যর্থ হতে দেবে না বলে সাফ জানান তিনি।